### Beslutninger:

Tilbagesendes Magistratsafdelingen for Kultur og Borgerservice og Magistratsafdelingen for Teknik og Miljø med bemærkning, at byrådet i sit møde den 17. august 2022 har vedtaget Magistratens foranstående indstilling af 8. august 2022.

Nye Borgerliges byrådsgruppe kunne ikke tiltræde indstillingen.

###

Borgernær omstilling gennem klimaborgersamling

[adresse] bidrager til borgernær værdiskabelse i den grønne omstilling og udvikling af kommunens demokratiske værktøjskasse.

### Resume

Byrådet vedtog i [adresse], at der skulle arbejdes med temabaserede borgersamlinger for at sikre demokratisk inddragelse og ejerskab til den grønne omstilling. Under det overordnede klimaprogram, har delprogrammet [adresse] sammen med Teknologirådet fået eksterne midler hertil i 2022.

Klimaborgersamlingen vil bestå af 36 borgere, der udvælges repræsentativt til at diskutere en politisk problemstilling for at komme med anbefalinger til de folkevalgte politikere. Som rettesnor for en god og tillidsfuld proces følges OECD’s 11 principper for den gode borgersamling. Dette omfatter bl.a. et klart mandat og politisk forankring. Med gennemførelsen af klimaborgersamlingen vil der være et erfaringsgrundlag og metode-beskrivelser til at drøfte eventuel fremtidig brug af borgersamlinger, herunder på klimaområdet.

### Beslutningspunkter

Det indstilles:

At 1) At der nedsættes en klimaborgersamling jævnfør [adresse] indsatser under [adresse].

At 2) At der gives klimaborgersamlingen en ramme på to forskellige overordnede temaer, der skal vælges mellem jf. indstillingens afsnit 5.

At 3) At anbefalingerne modtages og behandles i byrådet i form af en byrådsindstilling primo 2023.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Joachim Paulsen: 12

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Kultur og Borgerservices og Magistratsafdelingen for Teknik og Miljøs indstilling af 29. juni 2022.

Ebbe Møller tog forbehold.

Vera Karlsen var forhindret i at deltage i sagens behandling.